Vier sterf in Vrystaat-botsingFoto: Netcare 911 Chris Botha, woordvoerder van Netcare 911, het gesê die ongeluk het omstreeks 18:10 Dinsdag plaasgevind. Botha het gesê swaar reën en die nat pad het glo tot gevolg gehad dat die bestuurder van ŉ motor beheer verloor en die motor begin tol het. “Die motor is toe deur ŉ vragmotor getref.” Volgens Botha is twee mense uit die motor geslinger tydens die botsing, terwyl die ander twee insittendes in die wrak vasgekeer is. “Al vier het reeds aan hul beserings beswyk en is op die toneel dood verklaar.” Botha het gesê die vragmotorbestuurder en passasiers is nie beseer nie. Die presiese oorsaak van die ongeluk word ondersoek.